text: Forældre kører for stærkt ved skoler
  17 september 2013 kl. 05.54
  Forældre er til fare for deres egne og naboens børn, når de kører børnene til skole i bil. Mange af dem trykker så hårdt på speederen, at de risikerer at få et barn på køleren.
  Det viser en opgørelse fra Syd- og Sønderjyllands Politi.
  I de første uger i det nye skoleår tjekkede politifolkene trafikken ved 100 skoler i politikredsen.
  Her er politiets opgørelse:
  ? 870 bilister blev skrevet for overtrædelser af hastighed
  ? 90 havde ikke sikkerhedssele på
  ? 21 havde ikke sørget for, at et barn havde sikkerhedssele på
  ? 3 viste sig at køre i frakendelsestiden
  ? 11 brugte håndholdt mobiltelefon
  ? 3 havde fejl og mangler på bilen
  ? 73 andre forseelser blev noteret.
  Politiet var ude med både fotovogne og lasermålinger.
  Syd- og Sønderjyllands Politi dækker med hovedstation i Esbjerg og lokalstationer i Haderslev, Ribe, Sønderborg, Tønder, Varde, Vejen og Aabenraa samt Udlændingekontrolafdelingen i Padborg den sydligste del af Jylland.
  